CELEX: 62011TN0486
Language: fi
Date: 2011-09-02 00:00:00
Title: Asia T-486/11: Kanne 2.9.2011 — Telekomunikacja Polska v. komissio

19.11.2011   
            
            
               FI
            
            
               Euroopan unionin virallinen lehti
            
            
               C 340/27
            
         Kanne 2.9.2011 — Telekomunikacja Polska v. komissio
   (Asia T-486/11)
   2011/C 340/56
   Oikeudenkäyntikieli: englanti
   
      Asianosaiset
   
   
      Kantaja: Telekomunikacja Polska SA (Varsova, Puolan tasavalta) (edustajat: lakimiehet M. Modzelewska de Raad, P. Paśnik ja S. Hautbourg sekä C. Vajda, QC ja barrister A. Howard)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 22.6.2011 annetun komission päätöksen K (2011) 4378 lopullinen kokonaisuudessaan ja toissijaisesti
            
         
               —
            
            
               kumoamaan riidanalaisen päätöksen 2 artiklan kokonaisuudessaan tai vaihtoehtoisesti
            
         
               —
            
            
               alentamaan siinä määrättyä sakkoa asianmukaiseksi katsomallaan tavalla ja
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu
               
                           —
                        
                        
                           oikeudelliseen virheeseen ja virheellisiin perusteluihin, koska tutkinnan suorittamiselle ei ole osoitettu mitään laillista perustetta ja sääntöjen rikkomista koskeva päätös on tehty menneisyydessä tapahtuneen menettelyn perusteella.
                        
                     
         
               2)
            
            
               Toinen kanneperuste, joka perustuu
               
                           —
                        
                        
                           siihen, että riidanalaisen päätöksen 2 artikla on Euroopan ihmisoikeussopimuksen 6 artiklan vastainen ja/tai Euroopan unionin perusoikeuskirjan 47 artiklan vastainen, koska siinä hallintoelin eli komissio päättää rikosoikeudellisesta syytteestä sen sijaan, että sen ratkaisisi 6 artiklassa annettujen takeiden mukaisesti riippumaton tuomioistuin.
                        
                     
         
               3)
            
            
               Kolmas kanneperuste, joka perustuu
               
                           —
                        
                        
                           siihen, että 2 artikla on mitätön, koska komissio ei ole kunnioittanut kantajan puolustautumisoikeuksia hallinnollisen menettelyn kuluessa, koska se ei ole tuonut esiin kantaansa, joka koskee raskauttavia ja lieventäviä olosuhteita sakon määrää laskettaessa.
                        
                     
         
               4)
            
            
               Neljäs kanneperuste, jolla vaaditaan
               
                           —
                        
                        
                           sakon määrän alentamista sillä perusteella, että komissio on tehnyt arviointivirheen rikkomuksen vakavuuden osalta ja rikkonut suhteellisuusperiaatetta, kun se on määrittänyt sakon perusmäärän:
                           
                                       a)
                                    
                                    
                                       sitä, että rikkomus käsitti eri menettelyjä, joiden kesto ja intensiteetti erosivat toisistaan, ei ole otettu huomioon
                                    
                                 
                                       b)
                                    
                                    
                                       arviointivirheet sen toteamisessa, että rikkomuksella oli todellinen haitallinen vaikutus kilpailuun ja kuluttajiin merkityksellisillä markkinoilla.
                                    
                                 
                     
         
               5)
            
            
               Viides kanneperuste, jolla vaaditaan
               
                           —
                        
                        
                           sakon määrän alentamista sillä perusteella, että komissio on epäasianmukaisesti ja epäoikeudenmukaisesti jättänyt lieventäviä olosuhteita huomiotta:
                           
                                       a)
                                    
                                    
                                       kantajan kompensoivia toimenpiteitä, jotka olivat huomattavia sijoituksia laajakaistainfrastruktuurin parantamiseen Puolassa, mistä on hyötyä kilpailijoille ja kuluttajille, ei ole otettu huomioon sakkoa alentavasti
                                    
                                 
                                       b)
                                    
                                    
                                       kilpailusääntöjen rikkomisen vapaaehtoista lopettamista ei ole otettu huomioon
                                    
                                 
                                       c)
                                    
                                    
                                       kantajan tekemää tarjousta sitoumuksista ei ole otettu huomioon sakkoa alentavasti.